projecte-aina/catalan_government_crawling huggingface dataset:
Aquest curs d'educació per a la mobilitat segura és una formació adreçada a professorat de primària i secundària que treballi l'educació en valors, l'educació per a la salut o la prevenció de riscos, sigui quina sigui l'àrea.
A través d'un procés interactiu, totalment virtual, es proposa reflexionar sobre l'educació per a la mobilitat segura i presentar una proposta de prevenció dels accidents dels infants i joves des de la minimització del risc i la consciència dels propis actes i emocions.
Alguns dels continguts del curs són: l'accidentalitat, el risc, les competències de mobilitat segura i l'aprenentatge de la prevenció, entre d'altres.
Les dates de realització són del 5 de febrer al 14 de maig de 2020 i té una durada de 30 h.
Està organitzat pel Departament d'Educació i el Servei Català de Trànsit.
"Joves i Mobilitat" és una campanya educativa en format concurs que organitza el RACC en col·laboració amb el Servei Català de Trànsit i el Departament d'Educació.
La temàtica d'aquest curs escolar 2019-2020 ha estat " Joves, bicis, patinets... i seguretat viària.
S'han presentat 768 treballs de diferents modalitats.
Les guanyadores i guanyadors són les següents:
A més, s'ha reconegut la tasca docent amb un premi a la professora més motivadora i també l'activitat del grup aula amb un premi a la millor classe.
El Servei Català de Trànsit, en col·laboració amb l'Institut de Seguretat Pública de Catalunya, enceta dos cursos per a monitors d'educació viària de les policies de Catalunya, un de nivell 1 i un de nivell 2.
Aquestes formacions faciliten els recursos tècnics i pedagògics per a l'educació per a la mobilitat segura d'infants, joves, adults, gent gran i altres col·lectius.
El curs de nivell 1 incideix en el coneixement del marc i els objectius de l'educació per a la mobilitat segura.
També es tracten altres temàtiques com l'aprenentatge, la motivació i la comunicació.
Es fa del 19 al 30 de novembre de 2018.
El nivell 2 d'Educació Viària és un curs de perfeccionament.
La finalitat principal és que els participants aprenguin a programar, tot aprofundint en els objectius, els continguts, la metodologia, les activitats i l'avaluació.
Té lloc del 3 al 14 de desembre.
A l'educació per a la mobilitat segura cal destacar el paper dels monitors d'educació viària de les policies locals i del cos de Mossos d'Esquadra, als quals s'han anat sumant altres cossos de seguretat.
La tasca educativa i de sensibilització és fonamental en la prevenció dels accidents de trànsit i en el desenvolupament de comportaments i actituds de seguretat.
A l'audiovisual es plantegen tres dilemes, cadascun dels quals explica la història d'un protagonista diferent (la Núria, el Marc i el Carles) que es troba en una situació amb elements viaris que comporten risc.
El formador ha de decidir quina de les tres històries és la més adequada per a aquell grup en concret.
Al final de la història, els joves han de decidir què pensen que farà el protagonista i les raons que els porten a prendre aquesta decisió.
També es presenta un vídeo explicatiu d'una sessió formativa en la qual apareixen les fases de la discussió de grup i els consells per dur-la a terme, i un altre vídeo que sintetitza les fases.
Vídeo que mostra unes hores de la vida d'una noia, la Mireia.
Quan condueix la seva moto, sovint crea i viu situacions de risc, i sembla que no n'és conscient.
El vídeo mostra algunes d'aquestes situacions.
Els objectius són identificar situacions en què influeixen factors externs de tipus social, percebre les influències externes com a elements que condicionen les conductes i ser conscient del risc que comporta prendre decisions sota pressions externes.
Vídeo dirigit a nois i noies de 14 a 20 anys que presenta el testimoni de quatre joves que han patit lesions cerebrals i medul·lars a causa d'un accident de trànsit.
Tant ells com alguns dels seus familiars reflexionen sobre les causes de l'accident i, especialment, sobre les repercussions a la seva vida.
L'objectiu és donar a conèixer la vulnerabilitat de les persones en el trànsit, tant en situacions en què no sembla haver-hi perill com en d'altres en què hi ha comportaments arriscats, i reflexionar sobre el risc del trànsit i les conseqüències que pot tenir un accident tant en els grans projectes com en les activitats quotidianes.
L'audiovisual mostra tres històries en forma de dilemes morals.
L'objectiu és reflexionar sobre les conductes que comporten risc en una situació relacionada amb el trànsit, conèixer les raons que ens fan decidir tenir una conducta o altra i incentivar la discussió sobre situacions relacionades amb el trànsit.
També es presenta un vídeo explicatiu d'una sessió formativa en la qual apareixen les fases de la discussió de grup i els consells per dur-la a terme.
El Servei Català de Trànsit dona impuls a l'educació per a la mobilitat segura amb la creació del nou web temàtic edums.gencat.cat.
Aquest web actualitza els continguts i millora el disseny del web anterior, en funcionament des del 2009.
En aquest nou portal hi trobareu notícies i activitats relacionades amb les accions educatives que fomenten la mobilitat segura, així com una secció de recursos didàctics per edats.
A més, per tal de facilitar la cerca de materials, hem incorporat un cercador que permetrà trobar el recurs o l'activitat per paraula clau, concepte, etc.
Aquest nou disseny reuneix en un espai web més accessible totes les accions i recursos dissenyats pel Servei Català de Trànsit amb l'objectiu que les persones desenvolupin les competències necessàries per a una mobilitat eficaç, és a dir, sostenible per al medi i segura per a tothom.
L'ADEVIC (Associació pel desenvolupament de l'educació viària a Catalunya) fa una jornada tècnica d'educació per a la mobilitat segura el dia 30 de novembre a Figueres.
La sessió tracta sobre comunicació i transmissió de valors, i vol reflexionar sobre com ens adaptem a les necessitats i característiques dels participants.
Les xerrades i tallers s'aniran alternant durant aquesta jornada, que tindrà molt en compte l'educació i la sensibilització de diferents col·lectius i grups d'edat.
Conte il·lustrat per a nens i nenes de 4 i 5 anys en què dos personatges, la Martina i el Sergi, ensenyen comportaments segurs.
Es presenten activitats de la seva vida on ens mostren què fan per moure's de forma segura.
Conjuntament es pot fer servir amb el material adaptat per a treballar a l'aula amb pissarra electrònica.
Conte il·lustrat per a nens i nenes de 2 i 3 anys en què dos personatges, la Martina i en Sergi, ensenyen comportaments segurs.
Es presenten activitats de la vida quotidiana dels dos germans on ens mostren les conductes positives que sempre mantenen en benefici de la seva seguretat.
És idoni, per fer una lectura atenta per part de la família, presentar els personatges del llibre a la criatura i fer que ella mateixa expliqui, mitjançant els dibuixos, cada una de les situacions que es presenten, fent un èmfasi especial en aquells elements gràfics que impliquen seguretat per a ell: el semàfor, la cadireta, el cinturó, la vorera...
En acabar el llibre, convé posar en pràctica aquestes situacions en el dia a dia del nen, tot recordant-li el que fan la Martina i en Sergi en cada situació.
Aquest curs d'educació per a la mobilitat segura està adreçat al professorat de primària i secundària que treballa l'educació en valors, l'educació per a la salut i la prevenció de riscos, sigui quina sigui l'àrea.
A través d'un procés interactiu, totalment virtual, es proposa reflexionar sobre l'educació per a la mobilitat segura i presentar una proposta de prevenció dels accidents dels infants i joves des de la minimització del risc i la consciència dels propis actes i emocions.
Alguns dels continguts que es tracten són l'accidentalitat, el risc, les competències de mobilitat segura i l'aprenentatge de la prevenció.
El curs, que té una durada de 30 hores, comença el 15 d'octubre i finalitza el 17 de gener del 2021.
Està organitzat pel Departament d'Educació i el Servei Català de Trànsit.
El període d'inscripció és del 14 al 27 de setembre.
Al web del Departament d'Educació hi podeu trobar més informació del curs.
"Canvi de marxa" és una activitat educativa que combina teatre, audiovisuals i testimonis reals que s'intercalen de manera dinàmica.
L'objectiu és conscienciar els joves d'entre 14 i 18 anys de les causes dels accidents i les seves conseqüències, per tal de fomentar conductes responsables i d'autoprotecció.
La representació teatral consisteix en una trucada telefònica entre dues germanes en la qual una d'elles presencia un accident de trànsit mentre s'està dirigint en cotxe a la discoteca.
Durant el relat, apareixen vídeos informatius, testimonis d'un policia, un bomber i un membre del Sistema d'Emergències Mèdiques (SEM).
També hi participen una persona que ha patit un sinistre i el familiar d'una víctima.
Els testimonis reals permeten als joves poder conèixer les causes i conseqüències dels accidents de trànsit per part de tots els afectats.
"Canvi de marxa" és una activitat educativa impulsada per Mutual de Conductors i que compta amb el suport del Servei Català de Trànsit i del Departament d'Interior.
Es va iniciar el 2014 i cada any es fan una trentena de representacions que arriben a uns 13.000 nois i noies de Catalunya.
Avís: es publicaran les noves dates de realització un cop estiguin confirmades
"Game Over" és un programa de prevenció de l'accidentalitat que es fa als centres educatius de secundària.
Consisteix en sessions en què s'expliquen les causes dels sinistres de trànsit i les seves conseqüències.
L'objectiu és sensibilitzar els joves perquè agafin consciència del risc viari, tant per a ells com per als altres, i evolucionin cap a una mobilitat més segura.
Les sessions són xerrades col·loqui dirigides per monitors de l'Institut Guttmann que han patit una lesió cerebral o medul·lar i que comparteixen les seves experiències amb els joves assistents.
Per participar al programa us podeu adreçar a:
Els parcs d'educació per a la mobilitat segura són instal·lacions que reprodueixen situacions de circulació amb la finalitat d'educar en la mobilitat segura i que permeten que els infants i els joves s'enfrontin a situacions similars a les reals en un entorn de risc controlat.
Els escolars aprenen i practiquen comportaments adequats al trànsit, de forma amena, per aplicar-los posteriorment a la realitat de la societat.
A més d'aquest valor pedagògic, aquesta activitat té un gran atractiu per als nois i noies.
El Servei Català de Trànsit aporta materials i vehicles (bicicletes i ciclomotors) per a la simulació dels carrers d'una ciutat i dona consells pràctics als participants.
L'activitat la duen a terme conjuntament el Servei Català de Trànsit i els monitors d'educació viària de les policies que hi prenen part.
El parc mòbil està a disposició d'ajuntaments i consells comarcals.
Podeu adreçar-vos al Servei Català de Trànsit per tramitar el conveni de col·laboració.
Curs adreçat a tutors de primària i secundària, i professorat que treballi l'educació en valors, l'educació per a la salut o la prevenció de riscos, sigui quina sigui l'àrea.
Es tracta de fer una reflexió interactiva sobre l'educació per a la mobilitat segura.
Es presenta una proposta de prevenció dels accidents de trànsit dels infants i joves des de la minimització del risc i la consciència de les nostres accions, actituds i emocions.
Alguns dels continguts del curs són:
El proper 8 de novembre es celebraran els 25 anys d'història del Fòrum Barcelona de Seguretat Viària, que es va inaugurar l'any 1994.
Durant aquest període de temps, el Fòrum s'ha consolidat com un espai de diagnosi i reflexió sobre la seguretat viària i la mobilitat urbana, cosa que ha permès posar en marxa noves iniciatives dins d'aquest àmbit.
La seguretat viària i la mobilitat són responsabilitat de tothom: la ciutadania, les entitats, els sectors empresarials i les administracions.
La finalitat d'aquest fòrum ha estat reduir l'índex de víctimes per accident de trànsit, dissuadir d'utilitzar el vehicle privat, fomentar un transport públic eficaç i gestionar nous tipus de mobilitat sostenible.
El passat dia 8 de novembre es va celebrar el 25é Fòrum Barcelona de Seguretat Viària.
Entre les diferents activitats que es van realitzar, va tenir lloc la ponència de la professora Ester Busquets de la facultat de Ciències de la Salut i del Benestar de la Universitat de Vic.
La seva intervenció sobre ètica i seguretat viària, ens fa reflexionar sobre la relació que mantenim amb la velocitat.
L'acceleració en la que vivim, ens ha fet canviar la percepció sobre el valor que li donem al temps.
Per la majoria de nosaltres, el temps que fem servir en el trànsit, per arribar d'un punt a un altre, és un temps perdut que s'ha d'eliminar.
Hem fet de l'eficiència del temps un estil de vida.
La velocitat s'ha convertit en una agressió contra un mateix, que juntament amb el desenvolupament d'una percepció de invulnerabilitat, de que mai ens passarà res, potencia la realització de conductes de risc i ens porta a una banalització de la vida.
El Servei Català de Trànsit, amb la col·laboració del Departament d'Ensenyament, ha posat en marxa un nou curs d'educació per a la mobilitat segura en línia, d'una durada de 30 hores.
Aquest curs, a través d'un procés interactiu, proposa reflexionar sobre l'educació per a la mobilitat segura i presenta una proposta de prevenció dels accidents dels infants i joves des de la minimització del risc i la consciència dels propis actes i emocions.
Alguns dels continguts són l'accidentalitat, la percepció, l'actitud i la conducta, el risc, l'aprenentatge de la prevenció i les competències de mobilitat segura.
L'adquisició de capacitats i competències relacionades amb la mobilitat té molta importància a la infantesa i a la joventut.
Per aquest motiu l'educació per a la mobilitat segura és present als programes educatius.
El Servei Català de Trànsit ha publicat " La seguretat en els desplaçaments amb vehicles durant la jornada de treball ".
Aquesta nova guia, que s'adreça als tècnics de prevenció de riscos laborals, als empresaris i als treballadors, informa sobre els factors de risc i les mesures de seguretat i salut necessàries per lluitar contra els a ccidents de trànsit que es produeixen durant la jornada de treball.
La publicació, que s'ha fet en col·laboració amb el Departament de Treball, Afers Socials i Famílies, conté les dades actuals d'accidentalitat, un recull de tot el marc normatiu i els principals factors de risc relacionats amb les condicions de treball i la conducció.
També s'hi poden trobar mesures adreçades a reduir l'accidentalitat amb propostes d'accions que poden dur a terme tant l'empresa com els treballadors.
Cal tenir present que, a Catalunya, el 19% dels accidents mortals ocorreguts durant la jornada de treball van ser accidents relacionats amb el trànsit, i tot i que els accidents de trànsit en l'entorn laboral no són els accidents més nombrosos, sí que són dels més greus i comporten un elevat cost humà, social i econòmic.
El Servei Català de Trànsit presenta dos vídeos nous de dibuixos animats i uns quadernets de la col·lecció "Ho tens clar".
Aquests recursos serveixen de suport a les activitats educatives dels agents que intervenen en l'educació per a la mobilitat segura (monitors de les policies de Catalunya, professorat, famílies, educadors de lleure...).
Un dels vídeos tracta de la distracció provocada pels dispositius electrònics: el personatge principal, en Marc, camina amb els auriculars, posant tota l'atenció en la música i no en el seu entorn.
No és conscient de res més, fins al punt que no veu que ha arribat al pas de vianants.
L'altre vídeo mostra diversos personatges que caminen o circulen immersos en diverses situacions de mobilitat que desemboquen en un final comú.
El vídeo posa l'accent en la importància de posar atenció a l'entorn i de ser conscients de nosaltres mateixos i de les altres persones que ens envolten.
A més, cada vídeo s'acompanya d'un quadernet amb vinyetes de les situacions que surten a cada història.
L'objectiu és generar una reflexió i un debat en els infants, oferint-los situacions que els ajudin a tenir una opinió i a prendre decisions a l'hora de moure's pel carrer.
En la mobilitat, la seguretat depèn de totes les persones que hi participen i tothom n'és responsable.
Per això és important disposar de materials i recursos que donin suport a les activitats educatives i permetin l'aprenentatge al llarg de tot el cicle vital.
El Servei Català de Trànsit organitza cinc tallers de bones pràctiques en l'educació per a la mobilitat segura.
A cada taller es presentaran dues activitats de mobilitat segura (bones pràctiques) i posteriorment es farà un debat entre tots els participants.
Els monitors d'educació viària que vulguin aportar les seves experiències ens poden enviar una proposta.
Només han de triar una de les sessions de mobilitat segura de les que fan en el seu dia a dia i fer-nos-la arribar, utilitzant el model de fitxa de programació, a [EMAIL].
L'objectiu dels tallers és afavorir l'anàlisi i la reflexió de les sessions educatives de mobilitat segura i la generació d'idees, així com desenvolupar, millorar i potenciar les pràctiques educatives dels monitors/ores d'educació per a la mobilitat segura de les policies de Catalunya.
Els tallers estan previstos per als mesos d'abril i maig.
Properament s'obrirà el termini per inscriure-s'hi al web de l'Institut de Seguretat Pública de Catalunya.
Si teniu dubtes, podeu contactar amb nosaltres al telèfon 935512616 o a través del correu electrònic indicat anteriorment.
L'Institut de Seguretat Pública de Catalunya, en col·laboració amb el Servei Català de Trànsit, torna a posar en marxa la formació per al personal formador en mobilitat segura.
Aquesta formació s'adreça a membres dels cossos de policia de Catalunya i vigilants municipals que duguin a terme funcions de monitor/a d'educació viària.
L'objectiu és facilitar als participants els recursos tècnics i pedagògics necessaris per a la formació d'infants i joves, així com d'altres col·lectius, en matèria de mobilitat segura.
Els assistents podran adquirir una preparació metodològica més àmplia a través d'aquest espai de trobada i d'intercanvi d'experiències, que els permetrà contribuir a la millora de la qualitat formativa.
Cada nivell formatiu està distribuït en 60 hores de formació.
El nivell I es realitzarà del 25 de novembre al 5 de desembre i el nivell II, del 9 al 20 de desembre.
Per tal de poder accedir al nivell II, els assistents han de tenir experiència prèvia en educació viària i, a la data d'inici del curs, fer més d'un any que han superat el curs d'educació viària de nivell I.
Per fer les inscripcions o ampliar la informació podeu consultar el web de l'Institut de Seguretat Pública de Catalunya.
La Formació 3.0 consisteix en unes sessions de conducció per a motoristes realitzades, in situ, en carreteres amb risc d'accidentalitat.
Les rutes tenen una durada de 15 minuts.
Els participants són guiats i enregistrats a través d'una càmera de 360o per després poder visualitzar i comentar, amb un instructor viari, les actituds poc segures o els errors més freqüents que s'hagin observat durant el trajecte.
Per participar en aquesta activitat gratuïta no cal inscripció prèvia, només s'ha d'anar el dia de la formació al punt de trobada on s'inicia cada sessió, dur la moto, l'equipament i, sobretot, ganes i interès per millorar la seguretat.
"De llarg recorregut" és una activitat de sensibilització dirigida al col·lectiu de la gent gran, tant conductors com passatgers i vianants, amb el propòsit de millorar la seguretat viària en general.
L'objectiu d'aquesta acció és que les persones prenguin consciència de les capacitats reals de què disposen per conduir i de la influència que les seves conductes viàries poden tenir.
A més, se'ls dotarà de les eines necessàries per poder detectar els riscos en què poden incórrer, tant per a elles com per a la resta de la societat.
Els participants, a través de les seves pròpies experiències personals, seran els protagonistes de la formació.
Durant el taller, se'ls proposarà un seguit d'activitats pràctiques per tal de fomentar la reflexió sobre els seus hàbits de mobilitat.
La Fundació Agrupació organitza la taula de debat "Salut i conducció" el dimarts 4 de juny a les 18 hores, a l'Aula Magna de la Universitat de Barcelona.
En aquesta sessió es reflexionarà sobre les competències de les persones grans relacionades amb la mobilitat segura, es presentarà una eina d'autoavaluació i es donaran consells i alternatives per prendre decisions respecte a la conducció.
L'objectiu és aconseguir una mobilitat activa, segura i saludable en totes les etapes de la vida, especialment a partir dels 65 anys.
Està en marxa una nova edició del concurs "Joves i Mobilitat" que organitza el RACC amb la col·laboració del Servei Català de Trànsit.
El concurs s'adreça als alumnes de secundària, batxillerat i cicles formatius, així com a membres de casals de joves i centres de lleure de Catalunya, i vol contribuir a afavorir la reflexió dels adolescents i joves entorn de la mobilitat, amb especial èmfasi en la seguretat viària.
Per participar, els joves poden donar la seva visió sobre la mobilitat mitjançant alguna de les tres modalitats del concurs: anuncis gràfics, vídeo per a Instagram i projectes de millora.
El termini de presentació finalitza el 30 d'abril de 2019.
Trobareu més informació a la pàgina web del concurs: www.jovesimobilitat.cat.
El Servei Català de Trànsit organitza cinc tallers de bones pràctiques en l'educació per a la mobilitat segura.
Els tallers estan previstos per als dies 30 d'abril, i 7, 9, 14 i 16 de maig i el termini d'inscripció s'ha ampliat fins al 8 d'abril.
L'objectiu dels tallers és afavorir l'anàlisi i la reflexió de les sessions educatives de mobilitat segura i la generació d'idees, així com desenvolupar, millorar i potenciar les pràctiques educatives dels monitors/ores d'educació per a la mobilitat segura de les policies de Catalunya.
A cada taller es presentaran dues activitats de mobilitat segura (bones pràctiques) i posteriorment es farà un debat entre tots els participants.
Els policies monitors d'EDUMS que vulguin participar ho poden fer de dues maneres: d'una banda, poden inscriure's a través del web de l'ISPC per venir com a participants, i de l'altra, també poden enviar-nos una proposta de sessió didàctica de mobilitat segura de les que realitzen en el seu dia a dia.
La pràctica l'han d'enviar, utilitzant el model de fitxa de programació, a [EMAIL].
Per a més informació contacteu amb nosaltres al telèfon 935512616 o a través del correu electrònic indicat anteriorment.
L'Institut Guttmann, amb la col·laboració del Servei Català de Trànsit, organitza la VIII Trobada de monitors del programa Game Over i policies educadors que tindrà lloc el dimarts 11 de juny.
La jornada comptarà amb la conferència "Es pot aprendre a prevenir?", del divulgador, biòleg i genetista David Bueno.
Game Over és un programa de prevenció d'accidents de trànsit que té com a objectiu sensibilitzar els joves amb la finalitat que desenvolupin comportaments responsables, adoptin actituds de prudència i prenguin les mesures de seguretat necessàries a l'hora de conduir un vehicle de motor i practicar activitats esportives o de lleure que comportin un risc.
Aquesta presentació és un recull de deu programacions que es van treballar als Tallers de bones pràctiques en l'educació per a la mobilitat segura.
Els autors són monitors d'educació viària de l'Àrea Regional de Trànsit Camp de Tarragona, l'Àrea Regional de Trànsit Central, l'Àrea Regional de Trànsit Girona, l'Àrea Regional de Trànsit Ponent, el Servei d'Educació per a la Seguretat de la Guàrdia Urbana de Barcelona, i les policies locals de Castellbisbal, Cerdanyola del Vallès, Sant Celoni i Vilafranca del Penedès.
Les programacions van ser analitzades als tallers formatius organitzats pel Servei Català de Trànsit i l'Escola de Policia de Catalunya.
El 25 de juny es va fer la sessió final dels Tallers de bones pràctiques a l'Auditori del Complex Central de la Policia de la Generalitat – Mossos d'Esquadra, amb la presentació i posada en comú de les programacions que s'havien revisat als tallers.